
A V I Z 

asupra propunerii legislative privind scutirea de la plata taxei 

pe valoarea adăugată a lucrărilor de investiţii, de reparaţii, 

capitale şi reparaţii curente în sistemul învăţământul de stat

 şi în cel particular acreditat. 

                        În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind scutirea de la plata taxei pe valoarea adăugată a lucrărilor de investiţii, de reparaţii capitale şi reparaţii curente în sistemul învăţământului de stat şi în cel particular acreditat, trimisă cu adresa nr.242 din 30 septembrie 1999, înregistrată sub nr.846/XVIII/11 din 30 septembrie 1999.  



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat propunerea legislativă menţionată mai sus, în şedinţa din 3 noiembrie 1999 şi au constatat următoarele: 



1. - potrivit art.171 alin.(3) din Legeaînvătământului nr.84/1995, republicată, cu modificările ulterioare, documentaţia tehnică şi materialele pentru construcţii  destinate învăţământului de stat şi celui particular acreditat, precum şi achiziţionarea de aparatură, utilaje, fond de carte, publicaţii şi dotări pentru procesul didactic sunt scutite de taxa pe valoarea adăugată. Această prevedere asigură neimpozitarea cu  TVA a valorii adăugate de ultimul furnizor al acestor bunuri; 



2. – propunerea legislativă vizează şi alte sectoare decât învăţământul, cuprinzând obiective care nu au legătură directă cu procesul didactic:

· edituri şi tipografii

· grădini botanice

· cluburi ale elevilor

· case de cultură 

· case ale corpului didactic 

· case universitare

· tabere şcolare

· baze şi complexuri cultural sportive 

· palate şi case ale copiilor

· baze de odihnă şi tratament

· spaţii cu destinaţie de locuinţe 

Lipsa de resurse financiare invocată de iniţiator se constată şi în alte sectoare de activitate (sănătate, cultură, apărare şi siguranţa statului, sport, administraţia publică) care nu pot fi scutite de plata taxei pe valoarea adăugată pentru aprovizionările efectuate. Scutirea de la plata taxei pe valoarea adăugată a lucrărilor de investiţii, de reparaţii capitale şi reparaţii curente în sistemul învăţământului de stat şi particular acreditat ar fi o măsră  discriminatorie faţă de acelaşi tip de lucrări, dar care se realizează în alte domenii (cultură, sănătate, etc.);



3. – facilităţile existente în prezent, instituite prin Legea învăţământului, cât şi cele propuse contravin prevederilor Directivei a VI-a a Consiliului Uniunii Europene, cu care se armonizează legislaţia ţării noastre referitoare la taxa pe valoarea adăugată, în vederea integrării. 

                        În urma dezbaterilor, membrii comisiei au hotărât, cu majoritate de voturi, să respingă această  propunere  legislativă.



În raport de obiectul şi conţinutul său, propunerea legislativă face parte din categoria legilor ordinare. 

                       PREŞEDINTE,                                        SECRETAR, 

Emil Teodor Popescu                             Nicolae Grădinaru

red.Panoviciu Georgeta   

       consilier

